
Forsideillustration: 

Ejendommelige skyformationer 
har i tidens løb været afbildet i 
mange ufopublikationer. Har de 
også givet anledning til egentlige 
uforapporter? Dette spørgsmål 
ser Ole Henningsen nærmere på i 
artiklen ”Luftige ting på himlen”. 
Forsidefotoet er taget i El Morche 
i vinterhalvåret 2003, ca. 50 km 
øst for Malaga i Spanien. 

(Foto: Familien Esborg, Sønder¬ 
borg) 

Skandinavisk UFO Information 
SUFOI 

Postboks 95, 6200 Aabenraa 

Formål 

1) SUFOI er en forening, der har til 
formål at bidrage til forståelsen af 
ufofænomenerne ved indsamling og 
bearbejdning af kildemateriale (ob- 
servalionsberetninger. forsogsresul- 
tater, bøger m.m.), samt at udbrede 
kendskabet til emnet ved publika¬ 
tioner, foredrag og anden udadvendt 
virksomhed. 

2) Det er SUFOI’s opfattelse, at kil¬ 
dematerialet udgør et vigtigt grund¬ 
lag for undersøgelser og oplysnings¬ 
arbejde ud fra en seriøs og kritisk 

synsvinkel. 

3) Da fænomenerne endnu er uop¬ 
klarede, ønsker SUFOI ikke at frem¬ 
hæve eller afvise nogen bestemt teori 
om deres art eller oprindelse. 

Ved et ufofænomen forstår vi en 
beretning om et himmelfænomen, 
hvis væsentligste kendetegn er, at det 
selv efter en nøje undersøgelse fore¬ 
taget af kompetente personer, ikke 
kan forklares som værende et kendt 
fænomen. 

SUFOI ledes af repræsentantskabet. 

Formand 

Kim Møller Hansen, Eilekiersvej 14, 
Benløse, 4100 Ringsted. 30 61 63 72. 

Områdeansvarlige 

Rapportarbejde 

Toke Haunstrup, Skippingevej 25. 
Særslev, 4460 Snertinge. 59 26 89 79- 

13 . 

8600 Silkeborg. 86 82 64 02. 

Flemming O. Rasmussen, Rimmarken 

Per Andersen (regnskabsafdeling), 

Jan Hansen (ekspedition), 

Postboks 95, 6200 Aabenraa. 

Ole Henningsen, Duegård, Højreby¬ 
vej 59, 4920 Søllested: 54 44 1 I 44. 

Henrik Klinge Pedersen, Købmager- 

gade 59, 1., 1150 København K. 

Bo Nielsen, Søndermarken 1, 8752 

Østbirk. 86 28 31 91. 

Inge Svane, Langelinie 102, 5230 

Odense M 

Lars Thomas (konsulent), Ægirsuade 
49, 3.th.. 2200 København N! 

35 83 84 81. 


Et jubilæum - og en 
læserkonkurrence 

- . IS £ - - ... ... • 


”Igennem mange år er der sket 
mærkelige ting over vore hoveder, 
ting, som for menig mand var gan¬ 
ske ufattelige ... Foranlediget af 
udviklingen besluttede kaptajnløjt¬ 
nant H. C. Petersen og en del ven¬ 
ner at stifte en organisation til ud¬ 
forskning af de mystiske ting som 
kaldes UFO’er. Den 15. december 

1957 trådte så organisationen 
S.U.F.O.I. ... frem for offentlighe¬ 
den ... Organisationen satte sig som 
mål, udbredelsen af kendskabet til 
det der sker, samt at bevise, at der 
lander mennesker fra andre kloder 
her i Danmark, og at komme i 
forbindelse med disse mennesker. 

... Ved udgivelsen af ’UFO-NYT 1 
efterkommer S.U.F.O.I. et i vide 
kredse udbredt ønske om at få et 
dansk tidsskrift, der i lighed med 
tilsvarende udenlandske, skulle 
bringe UFO nyt fra hele verden. 

Her er det, tag vel imod det. Dette 
tidsskrift vil vise vejen frem og give 
sandheden uden omsvøb. Fortæl 
venner og bekendte om ’UFO- 
NYT\ thi kun gennem oplysning 
kommer forståelsen. Vis tillid og 
støt os. Den dag er måske ikke 
fjern, da Deres og andres støtte 
er nødvendig for at få en officiel 
anerkendelse af tilstedeværelsen af 
besøgende fra verdensrummet.” 

Sådan skrev den ansvarlige 
redaktør for UFO-N yt og leder 
af SUFOI, kaptajnløjtnant H. C. 
Petersen, i lederen i det allerførste 
nummer af UFO-N yt i november 

1958 - året efter SUFOI’s dannelse. 
Meget er sket på de forgangne 50 
år, og UFO-Nyt formidler i dag 
helt andre ”sandheder”, end der 
var i spil for 50 år siden - alt andet 
ville også være et tilbageskridt, men 
det er stadig UFO-Nyts opgave at 
”fremme kendskabet til og interes¬ 
sen for, hvad der foregår på UFO- 
fronten”, som der stod i kolofonen i 
november 1958. 

Hvad skrev man ellers i det al¬ 
lerførste nummer af UFO-Nyt? Der 
var en række resumeer af obser¬ 
vationsrapporter (de findes i dag 
hovedsageligt på www.ufo.dk) både 
fra SUFOI og fra organisationen 
UFO-Fyn; en rejseberetning fra for¬ 
fatteren George Hunt Williamson; 
diverse notitser; et minileksikon, 
som definerer datidens væsentligste 
begreber, bl.a. at 1 FO er en forkor¬ 



telse for Interplanetarisk flyvende 
objekt!; gengivelse af første del af 
en artikel fra dagbladet Sydfyn med 
titlen ”De flyvende tallerkener”. Og 
så blev første artikel i en lang arti¬ 
kelserie med oversættelse af George 
Adamskis bog ”Inside the Space 
Ships” indledt. UFO-Nyt novem¬ 
ber 1958 afsluttes med ”Sidste nyt: 
Adamski kommer til Danmark”. 

UFO-Nyt begyndte som et 16 
siders månedsblad. Det blev senere 
ændret til otte numre pr. år, så seks 
numre pr. år, for i dag at udkomme 
hvert kvartal. Men hvor mange 
numre er der egentlig udkommet i 
alt? Det vil vi gerne have læsernes 
svar på (se nedenfor). Blandt de rig¬ 
tige svar trækker vi lod, og vinderen 
får et eksemplar af Klaus AarslefTs 
nye bog ”Mysterier fra rummet” 
vedlagt en dvd med foto- og film¬ 
materiale bl.a. fra SUFOFs arkiver 
samt en animeret udgave af Orson 
Welles’ berømte radiospil War of 
the World s. 


Læserkonkurrence 

Hvor mange numre af UFO- 
Nyt er der udkommet i alt siden 
det første nummer i november 
1958 og til og med det nummer, 
du sidder med i hånden? Dob- 
beltnumre, fx UFO-Nyt nr. 4/5 
1985, tæller som to numre. Skriv 
dit svar på kuponen side 23 og 
indsend kuponen til SUFOI, 
Postboks 95, 6200 Åbenrå. Vi 
skal modtage kuponen senest 
den 10. december 2008. Vi træk¬ 
ker lod blandt de rigtige besva¬ 
relser, og vinderen får tilsendt et 
eksemplar af bogen ” Mysterier 
fra rummet”. 


AF KIM MØLLER 
HANSEN 

AF OLE 

HENNINGSEN 


Ed Mitchell 
fotograferet i 2005 
af C las Svahn. 



Kaffen var næsten ved at gå i den gale hals, da det lokale dagblad den 
25. juli 2008 meddelte, at en amerikansk Apollo-astronaut kender sandhe 
den om rumvæsner. Ikke, at det var den store nyhed, men pressens inte¬ 
resse for sagen var usædvanlig. 


Ritzau-telegrammet fortalte: 
”Rumvæsener har adskillige 
gange kontaktet Jorden, men re¬ 
geringer har holdt det hemmeligt 
de sidste 60 år, sagde den tidli¬ 
gere Apollol4-astronaut Edgar 
Mitchell, der var den sjette mand 
til at gå på Månen, ifølge avisen 
Daily Mai i 

Mitchell, der har en doktor¬ 
grad i aeronautik fra Massachu- 
setts Institut for Teknologi, sagde 
i et interview med radiostationen 
Kerrang, at han var bevidst om 
flere ufobesøg under sin tid hos 
den amerikanske rumadministra¬ 
tion Nasa, men de var alle blevet 
holdt hemmeligt. 

Ifølge den 77-årige pensione¬ 
rede astronaut passer rumvæs¬ 
nerne på vores klassiske forestil¬ 
ling om en lille skabning med 
store øjne. 

- Det er blevet holdt hemmeligt 
af vores regeringer i de sidste 60 
år. Men langsomt siver oplys¬ 
ningerne ud, sagde han if. Daily 
Mail. Embedsmænd fra Nasa har 
afvist påstanden.” 

Mitchell-interview i UFO-Nyt 


Der gik da heller ikke lang tid, 
før SUFOI modtog de første 
mails med yderligere oplysninger 
om Mitchells udtalelser. Andre 
spurgte, hvorfor vi på vor hjem¬ 


meside ikke havde en så epokegø¬ 
rende nyhed på forsiden. Til dette 
måtte vi så stilfærdigt gøre op¬ 
mærksom på, at SUFOI og hjem¬ 
mesiden www. ufo.dk ikke fungerer 
som et decideret nyhedsbureau, 
og siden vi fik forespørgslerne, var 
afsenderne jo åbenbart rigeligt 
opdateret i forvejen via adskillige 
andre døgnbemandede, kommer¬ 
cielle kanaler. 

Men naturligvis kendte vi da 
en del til Mitchells indstilling 
til ufofænomener, og det gjorde 
SUFOIs medlemmer også. I 
UFO-Nyt bragte vi allerede i 
2006 et større interview med den 
tidligere Apollo-astronaut Ed 
Mitchell, hvor han gjorde rede 
for en del af sine synspunkter 
omkring ufofænomener, Roswell- 
nedstyrtningen, MJ-12, ESP-for- 
søg m.v. For UFO-Nyts læsere var 
det således ikke den store nyhed. 
Nyheden bestod måske mere i, 
hvor stort de samme meninger 
blev slået op i pressen her to år 
efter. Ingen tvivl om, at årstiden 
bestemt har været medvirkende. 

Det var en af vore gode ufokol¬ 
leger, journalist Clas Svahn, der 
stod for interviewet bragt i UFO- 
Nyt. Svahn er formand for orga¬ 
nisationen UFO-Sverige og talte 
i 2005 under et møde i Schweiz i 
flere timer på tomandshånd med 
Ed Mitchell. Clas Svahn er sam¬ 


tidig vor garant for en seriøs gen¬ 
givelse af Mitchells opfattelse af 
tingene - som det kom til udtryk i 
det nævnte interview. 

Allerede 10 år tidligere, den 
19. april 1996, kunne man i det 
amerikanske NBC Dateline tv- 
show høre Ed Mitchell sige, at det 
var hans opfattelse, at den ame¬ 
rikanske regering hemmeligholdt 
kontakten med besøgende fra det 
ydre rum. 

Astronauten Edgar Dean Mitchell 


Mitchell blev født den 17. sep¬ 
tember 1930 i Hereford i Texas 
og voksede op i Roswell, New 
Mexico. Selv om han ikke har 
noget førstehåndskendskab til den 
berømte nedstyrtningshistorie i 
Roswell, kendte han til de perso¬ 
ner, der var involveret i hændel¬ 
sen, har han fortalt. 

Den 5. februar 1971 blev Ed 
Mitchell det sjette menneske, som 
satte sine fødder på Månen, og 
oplevelserne under rumfærden 
kom til at forandre hans liv. Om 
bord på Apolio 14 gennemførte 
han telepatiske eksperimenter, 
og efter landingen på Jorden 
bestemte han sig for at udforske 
menneskets ukendte evner. 

Vi er blevet besøgt - og det er 
hemmeligholdt 


Ed Michells seneste udtalelser, 
der vakte så stort postyr, stam¬ 
mer fra et radiointerview med den 
australske radiostation Kerrang 
Radio den 23. juli 2008. En i for¬ 
vejen lettere eksalteret radiovært 
kommer endnu højere op i gear, 
da Mitchell undervejs i samtalen 
bekræfter sin interesse for ufoer 
og liv i rummet. Det er reelle fæ¬ 
nomener, siger han, og uddyber, 
at der er liv i universet, og at vi 
har modtaget besøg fra det ydre 
rum - noget der i årevis er blevet 
hemmeligholdt af regeringen. 

Mitchell tilføjer bl.a., at han 
har talt med folk i militære 
kredse, og at de ved, at vi har væ- 

Astronauten Ed Mitchell tilhorer med sine godt og vel 216 timer i rummet, heraf 
33 på selve Måne-overfladen, en lille skare af amerikanske helte fra den anden 
generation af rumfarere. (Foto: NASA) 


ret besøgt udefra og har talt om 
det bag lukkede døre. Han siger 
desuden, at han har været invol¬ 
veret i visse forskningsudvalg og 
kender folk, der har kendskab til 
”den virkelige historie”. 

Dette gælder også Roswell-hi- 
storien fra 1947. Mitchell afviser, 
at han selv har set ufoer i rum¬ 
met, men hævder, at andre perso¬ 
ner involveret i rumprogrammet 
også kender ”sandheden”. 

Det lange radiointerview kan 
høres på Kerrang Radios hjem¬ 
meside. Samme sted kan man live 
høre reaktionen fra en NASA-tals- 
mand, da han bliver ringet op af 
producer Alex fra Kerrang Radio. 
Talsmanden beder i sin kattepine 
til sidst om at få tilsendt oplys¬ 
ningerne pr. mail, så han evt. kan 
finde en, der vil eller kan kommen¬ 
tere det usædvanlige interview. 

Næste dag modtog Kerrang 
Radio så et næsten forventeligt 
svar fra NASA: 

Kære Alex, 

NASA sporer ikke UFO’er. 

NASA er ikke involveret i nogen 
form for hemmeligholdelse af viden 
om ikke-jordisk liv på denne planet 
eller andre steder i universet. 

Dr. Mitchell er en stor amerika¬ 
ner, men vi deler ikke hans mening 
om dette emne. 


Tak for muligheden for at kom¬ 
mentere dette. 

CBS 2 talte med Apollo 11 
astronauten Buzz Aldrin om Mit¬ 
chells udtalelser, og han svarede 
bl.a.: 

”Han er en fremtrædende per¬ 
son, og hans udsagn har brug for 
at blive seriøst undersøgt.” Men 
Buzz Aldrin føler sig ikke overbe¬ 
vist om, at der har været en hem¬ 
meligholdelse: 

”Jeg kan ikke forestille mig, at 
denne regering i et frit land, tilba¬ 
geholder oplysninger, sådan som 
han hentyder til.” 

Mere perifære medarbejdere 
hos underleverandører til NASA 
solede sig i ugerne efter Mitchells 
udtalelser i mediernes lys med den 
ene fantastiske udtalelse efter den 
anden, som efter deres mening 
skulle støtte Mitchells meninger 
og ikke mindst deres egne fan¬ 
tasier. En af disse var Clark C. 
McClelland. 

Andre mener, at Mitchells 
udtalelser måske skulle ses i sam¬ 
menhæng med den nye X-Files 
film, ”1 WantTo Believe”, som 
havde premiere kort efter Mit¬ 
chells udtalelser. Mitchell var 
nemlig i sin tid konsulent for 
Chris Carter under indspilningen 


af X-Files tv-serien. Er han mon 
stadig tilknyttet X-Files, og var 
hans udtalelser timet som et me¬ 
diestunt? 

Bad Astronomy på banen 


Astronomen Phil Plait, der blev 
kendt for sin bog ”Bad Astro¬ 
nomy”, hvor han gjorde op med 
mange astronomiske myter, har i 
adskillige år efterfølgende kom¬ 
menteret alskens mystiske på¬ 
stande og konspirationsteorier. 
Han er meget skarp og klar i 
mælet, når han kommenterer den 
aktuelle Mitchell-historie, bl.a. på 
denne måde: 

Kære Ed Mitchell: At du har 
været på Månen betyder ikke, at 
du har ret! Apollo-astronauterne 
var helte. Det er helt klart for 
mig og bor være det for alle, og 
de var udsat for en utrolig risiko i 
forskningsojemed i et forsøg på at 
udvide menneskehedens viden. Men 
det giver dem ikke et frikort til 
’ ’ ud-i-d en-bl å-l uft-a rgument a tion”. 

Ed Mitchell gik på Månen i 
forbindelse med Apollo-14 mis¬ 
sionen. OK, fik I den? Han gik på 
Månen! Og det har jeg heller ikke 
noget problem med. Han mener 
også, at aliens - altså fremmede 
fra verdensrummet eksisterer. 

Det er også fint nok. Jeg er selv 
af den stærke overbevisning, at der 
findes andre intelligensvæsener i 
universet, men vil samtidig nodigt 
anvende ordet ”tro ” i den forbin¬ 
delse. 

Hvor Mitchells og mine veje 
skilles i den forbindelse er, når han 
mener, at sådanne væsner allerede 
er her og har været det i nogen tid, 
at regeringen ved det og har hem¬ 
meligholdt det i årtier. 



► 

Phil Plait s 
underholdende 
bog kan kobes 
gennem SU FO I, 
se side 23. 













6 UFO-NYT 4/2008 


Forskning 


Han kan naturligvis tro, hvad 
han har lyst til. Jeg mener, han er 
forkert på den, men han har ret til 
at tro det. Det betyder intet, hvem 
der tror på intelligensvæsner fra 
verdensrummet. Det, der betyder 
noget, er beviser! Vis mig de skarpe 
billeder. Vis mig en "flyvende tal¬ 
lerken” på græsplænen foran Det 
Hvide Hus. Vis mig noget andet 
end si orede billeder og videoer, 
ojenvidneberetninger og overmalede 
regeringsdokumenter. Jeg on s ker 
rigtige beviser. 

Det andet punkt er Mitchells hi¬ 
storie. Han har længe været en for¬ 
taler for, hvad der i bedste fald kan 
kaldes ude-på-kanten- videnskab, 
begyndende med hans undersøgel¬ 
ser af psykiske kræfter på Måne- 
færden. Det er helt fint faktisk 
støtter jeg ting som disse, hvis det 
gores konsekvent - men i min for¬ 
ståelse går han helt klart for vidt. 


Min pointe er ikke at angribe 
Mitchells troværdighed, han er et 
dejligt menneske og en virkelig 
gentleman. Jeg har modt ham, og 
han var meget venlig mod mig. Nej, 
min pointe er, at jeg ikke rigtig kan 
se, hvorfor dette pludselig er blevet 
til store nyheder. Han har været 
taleror for denne ude-på-kanten- 
videnskab i årtier. Så jeg vil gerne 
være meget klar her: Jeg har enorm 
og virkelig dyb respekt for alle de 
mænd, der gik på Månen, og alle 
de mænd og kvinder der var med 
til at få dem derop. Men det giver 
dem ikke ret til at ignorere beviser 
og til at drage drastiske og ureali¬ 
stiske konklusioner uden beviser til 
at understotte påstandene. 

Ikke på noget tidspunkt har Ed 
Mitchell været så klar i mælet, at 
han har anført sine kilder til de 
forskellige påstande, som han har 


fremsat om de ellers spændende 
emner, men er blot kommet med 
ret vage formuleringer om højt 
placerede regeringsfolk osv. 

Tilbage står så, om astronau¬ 
ten Ed Mitchell virkelig har fået 
en usædvanlig og konkret insider¬ 
viden? Det kan alle have nogle 
ideer om, men kun Ed Mitchell 
selv ved med sikkerhed, hvilke 
kilder han i givet fald i årenes løb 
har talt med. 

□ 


Kilder: 


Alle kilder til denne artikel med 
links til Michells og andres udta¬ 
lelser på bl.a. YouTube findes på 
iv iv vv. uf o. dik/publika / ufo-ma il12008 / 
um08-101.htm. 


Tæt på verdens største ufo-arkiv 

r 


I Ljuragatan i udkanten af Norrkoping, syd for Stockholm, ligger verdens 
største ufo-arkiv. Kælderlokalerne rummer ingen fremmede rumskibe eller 
døde aliens i frysebokse, men derimod rapporter, bøger, tidsskrifter, ud¬ 
klip, lydbånd, plakater, dvd'er, plasticmodeller af ufoer og meget, meget 
mere - alt sammen ting og sager, som fortæller historie og rummer viden 
om ufooplevelser og beslægtede emner. 


AF KIM MØLLER 
HANSEN 

FOTOS: CLAS 
SVAHN 



"Arkivet for UFO-forskning” 
(AFU) blev oprettet i 1973 af Hå¬ 
kan Blomqvist, Kjell Jonsson og 
Anders Liljegren. Det begyndte 
småt i en lejlighed, der inden 
længe var fyldt til bristepunktet 
med 350 bøger fra hele verden. I 
dag er bogsamlingen vokset til et 
enormt arkiv på 700 hyldemeter! 

Lige fra den spæde start var 
formålet klart: Ufologien skal 
bygge på store arkiver med velun- 
derbyggede facts - og ikke på ryg¬ 
ter og en tro på himmelske frelsere. 
I dag vidner nyrenoverede lokaler 
på mere end 200 kvadratmeter, 
økonomisk støtte fra Riksarkivet, 
en stadig tilgang af samlinger fra 
hele verden og de mange frivillige 
hjælpere om, at AFU selv efter 35 
år er fuld af liv og et stort aktiv 
for alle, som seriøst vil studere 
ufooplevelser, trossystemer o.lign. 

Hvem kan besoge AFU’s arki¬ 
ver, og hvad kan man få adgang til? 

Anders Liljegren fortæller: 
"Adgang til arkivet kræver intet 


specielt, udover en seriøs interesse. 
Alle er velkomne til at besøge os. 
Kendte forskere i ufoorganisa¬ 
tioner eller fra fx videregående 
uddannelser og universiteter kan 


(generelt) forvente en højere grad 
af service end den 'nysgerrige tro¬ 
ende’. Jeg håber, at vi har lært at 
se forskel og prioriterer det, som 
virker seriøst. 



















Forskning 



Håkan Blomqvist og Anders Liljegren i et nyt lokale, hvor flere personer kan ar¬ 
bejde samtidigt. 



I den nyeste del af arkivet findes en stor samling af materiale fra ældre svenske 
ufogrupper. 



Anders Liljegren i det nye bibliotek, som stadig er under opbygning. Her skal stå 
10.000 boger. 


Vi forsøger at besvare alle 
mails inden for en uge, men der 
kan forekomme undtagelser. I de 
seneste fire år har vi brugt me¬ 
gen tid på at flytte samlingerne 
pga. renovering i de huse, hvor 
arkiverne findes (fire forskellige 
ejendomme), og det har betydet, 
at vi ikke har kunnet prioritere 
indkomne spørgsmål så højt, som 
vi gerne ville. 

Vi håber, at vi snart får en in- 
ternetopkobling i selve arkivet, så 
vi kan besvare spørgsmål direkte 
derfra, hvilket vil gøre alting hur¬ 
tigere. Dog kan vi ikke påtage os 
alt for store forskningsopgaver, 
såsom at skrive en andens bog 1 . I 
sådanne tilfælde må vi - i lighed 
med andre arkiver verden over - 
bede folk om at møde op selv og 
lede i arkiverne. 

Som grundprincip er alt tilgæn¬ 
geligt for alle, men der kan selv¬ 
følgelig forekomme undtagelser, 
fx af integritetshensyn. Vi forbe¬ 
holder os også retten til at nægte 
adgang til materiale af visse typer, 
fx hvis man ønsker at kopiere 
en copyrightbeskyttet bog, som 
stadig er alment tilgængelig på 
markedet. Derimod sker det tit, 
at vi kopierer fx småskrifter og 
nyhedsbreve fra 1950'erne.” 

1 hvilke forsknings projekter er 
AFU’s arkivalier blevet brugt? 

Anders Liljegren: ”Til UFO- 
S ver i ges Projekt Vår ml and og 
Projekt Mien (feltforskerprojekt), 
10-20 svenske højskoleopgaver, 
kopier og forlæg til www.danielfry. 
com og materiale til Projekt Fo- 
toeat (et spansk ufoprojekt). En 
del projekter i de seneste år har vi 
været nødsaget til at sige nej tak 
til pga. flytningerne af arkivet.” 

Hvad er planerne i den nærme¬ 
ste fremtid? 

Anders Liljegren: ”Vi arbejder 
først og fremmest med at udar¬ 
bejde kataloger og fortegnelser 
over vores materiale - i fremtiden 
håber vi at kunne engagere os 
mere i scanning og digitalisering 
af dele af materialet, med første¬ 
prioritet til det mest unikke, fx 
rapporter, fotografisk materiale 
og udklip.” 

S UFO I værdsætter samarbejdet 
med AFU 


AFUs arkiver vokser til stadig¬ 
hed. Nogle år er alene bogarkivet 
vokset med 700 titler! Økonomi¬ 
ske bidrag fra ufointeresserede 
gør det muligt for AFU at opkøbe 
private samlinger rundt om i ver- 


► 

Forskning 


den. SUFOI har bidraget lidt til 
at fylde AFU’s mange hylder, idet 
vores rapportarkiv i marts 2003 
blev overført til AFU, ligesom 
AFU har modtaget mange bøger 
og tidsskrifter fra SUFOI. Det 
har givet lidt mere luft i adskillige 
danske hjem, samtidig med at vi 
ved, at de ufologiske godbidder nu 
befinder sig i velegnede lokaler, 
hvor samvittighedsfulde ildsjæle 
tager hånd om dem, registrerer 
og katalogiserer dem og gør det 
muligt for andre at inddrage den 
indsamlede viden i fremtidige stu¬ 
dier af ufooplevelser m.m. 

Siden 1975 har AFU, der er 
fondsejet, udgivet det engelsk¬ 
sprogede ”AFU Newsletter”, 
som fortæller om AFU’s aktuelle 
arbejde, planer og tilgang af nye 
materialer til arkivet samt bogan¬ 
meldelser. Det gratis nyhedsbrev 
kan læses på www.afu.info og er 
altid interessant læsning. 

□ 



Flere tusinde danske og norske uforap¬ 
porter står side om side på AFU’s hyl¬ 
der - og Jlere er på vej. 



Anders Liljegren ved rullehylderne, som kunne indkøbes takket være et tilskud på 
82.000 svenske kroner fra Riksarkivet. 



Rickard Andersson, som har fået arbejde via Arbetsformedl ingen och Forsåkrings- 
kassan i Norrkoping, registrerer rapporter, mens Sven-Olov Svensson forsoger at 
besvare en brevforesporgsel. 


Det finder man (bl.a.) i arkiverne: 

• 17.000 svenske rapporter og omkring 10.000 
danske og norske rapporter 

• 9.600 bøger, heraf ca. 6.700 forskellige titler/ 
udgaver 

• 24.000 tidsskrifter i ”mastersamlingen” 

• Ca. 25.000 svenske udklip (mange sjældne), 
14.000 i en database som dækker årene 1970- 
1989) samt omkring 15.000 fra andre lande 

• Ca. 2.000 lydbånd (hvoraf ca. 1.200 er katalogi¬ 
serede) 

Gode oversigter og kataloger over AFU’s arkiva¬ 
lier finder man på www.afu.info, bl.a. en 250 sider 
stor pdf-fil med oversigt over tidsskriftsamlingen, 
se www.afu.se/mags.htm. 

En af de omkring 
1.000 russiske ori¬ 
ginalrapporter, som 
AFU’s Clas Svahn 
og Stefan Roslund 
kunne bringe med 
hjem efter et besog 
i Moskva i midten 
af 1990’erne. 


Alle er velkomne til at kontakte AFU ifm. egne stu¬ 
dier af ufofænomenerne, eller hvis man vil donere 
penge eller genstande til arkivet. 

Kontaktoplysninger: 

Archives for UFO Research (AFU) 

P. O. Box 11027 
S-600 11 Norrkoping, Sverige 
E-mail: afu@ufo.se 
Hjemmeside: www.afu.info 
Tlf. +46 703-68 32 21 



Carl-Anton Mattsson fra forlaget Parthenon i Nykoping, 
Anders Lilje gr en (AFU), den tidligere UFO-Sverige- 
formand Bevan Bert helsen, AFU’s arkivar Sven-Olov 
Svensson og Clas Svahn (formandfor UFO-Sverige) i den 
ældste del af arkivet. 

Luftige ting på himlen 


Ejendommelige skyformationer har i tidens løb været afbildet i mange 
ufopublikationer, men har de også givet anledning til egentlige uforappor¬ 
ter? 


En belgisk ufologs forsøg på at 
samle og katalogisere en række 
billeder af såkaldte ifoer førte her 
i 2008 til en diskussion blandt 
europæiske ufointeresserede i 
en nyhedsgruppe på internettet 
om, hvorvidt den kategori, der 
viste billeder af ejendommelige 
skyformationer, skulle medtages i 
kataloget. Havde denne type skyer 
overhovedet givet anledning til 
et større antal uforapporter i ar¬ 
kiverne rundt om? Svarene viste, 
at det egentlig ikke var tilfældet. 
Ikke desto mindre har ejendom¬ 
melige skyformationer dog siden 
1950’erne optrådt markant i ufo¬ 
litteraturen, i både tidsskrifter og 
bøger. Ikke kun som illustrationer, 
men også med mellemrum som 
billeder, der påstod at vise noget 
ganske usædvanligt, og som burde 
tages seriøst i ufosammenhæng. 



I 2008 var SU FO I's fotokonsulent Hans Bodker i USA og kom hjem med et foto 
af denne lidt specielle type. (Foto: Hans Bodker) 


AF OLE 

HENNINGSEN 



Naturens luner er mangfoldige, 
og med visse skyformationer - 
nemlig altocumulus lenticularis 
- rammes der lige ned i noget 
genkendeligt fra vores almindelige 
forestillingsverden. Sådan ser - el¬ 
ler måske så - nemlig mange men¬ 
neskers forestilling om konturerne 
af en veritabel flyvende tallerken 
ud. På samme måde kan de fleste 
mennesker nikke genkendende 
til at se alverdens andre figurer i 
skyformationer, i klipper, i træer, 
ja næsten overalt i naturen. 


Amerikansk tallerken-sky 


Hans Bødker, der har en bag¬ 
grund som tidligere jagerpilot og 
overtrafikflyveleder, fortæller: 

^Billedet af denne skyforma¬ 
tion (se ovenfor) tog jeg i Las Ve¬ 
gas fra Stratosphere Tårnet - i øv¬ 
rigt i retning mod Area 51. Disse 
skyer så vi en del af. De opstår og 
forsvinder hurtigt igen! Det leder 
tankerne hen på 50’ernes ufobil¬ 
leder. Ved nærmere eftertanke 
er jeg ikke så sikker på, at det er 


en såkaldt lenticularis sky. Disse 
lenticularis, bølgeskyer eller taller¬ 
kenskyer, ja de har mange navne, 
er skyer, der dannes i forbindelse 
med bjergtoppe og har en begræn¬ 
set udstrækning. Det er endvidere 
mellemhøje skyer. Den sky, jeg 
har fotograferet, mener jeg, hører 
til høje skyer, og den har tilsynela¬ 
dende en meget stor udstrækning 
horisontalt, begge dele hører ikke 
almindeligvis til lenticularis skyer. 
Jeg har ledt på internettet, men 
har ikke kunnet finde noget, der 
ligner. Det var måske en opgave 
for DM I?” 

DMI ikke i tvivl 


UFO-Nyt kontaktede derfor John 
Cappelen, der er senior klima¬ 
tolog ved DMI, Danmarks Me¬ 
teorologiske Institut, for at høre 
DM Is mening om skyen. Og han 
var ikke i tvivl: 

”Det er helt sikkert en lenti¬ 
cularis. Altocumulus lenticularis 
dannes i de luftbølger, der fx kan 
opstå på læsiden, når vinden blæ¬ 
ser hen over en bjergkæde. Man 
kalder dem også bølgeskyer eller 
tallerkenskyer. De ser ud, som om 


► 

Eksempler på sky¬ 
dannelser i forskel¬ 
lig hojde på læsiden 
af et højdedrag. 
Bemærk lenticula- 
ris-skyerne midt i 
illustrationen. 
(Kilde: Handhook 
of Meteorological 
Forecasting for 
Soaring Flight) 


UFO-Nyts Ole Henningsen studerer ”tallerken-skyer” i ufolitteraturen. 


de er ubevægelige, men faktisk 
sker der hele tiden en skydannelse 
modvinds og en opløsning med¬ 
vinds. 

Gruppen af altocumulusskyer 
hører til de mellemhøje skyer, 
hvilket vil sige, at de typisk optræ¬ 
der i to til fire kilometers højde i 
polare egne, to til syv kilometers 
højde i tempererede egne og to til 
otte kilometers højde i tropiske 
områder.” 

Skyer i ufolitteraturen 


Linseformede skydannelser har 
som tidligere nævnt ofte optrådt 
i ufolitteraturen. Et af de bedst 
kendte eksempler er et foto (se 
øverst side 11) taget af den ameri¬ 
kanske sygeplejerske Ella Louise 
Fortune, mens hun befandt sig på 
Highway 54 den 16. oktober 1957 
kl. ca. 01.30 PM. Skyen befandt 
sig over Holloman Air Force Base 
i Texas og bevægede sig efter hen¬ 
des opgivelser tilsyneladende ikke. 
Hun brugte et Kodak ”Pony” 135 
kamera med farvefilm. Billedet 
blev i første omgang offentliggjort 
i New Mexico-avisen Portedes , 
hvis redaktør tilsyneladende gæt¬ 
tede på, at det måske kunne være 
en slags faldskærm eller ballon. 

Et i øvrigt tvivlsomt gætteri. 

Ella Fortunes foto fandt vej til 
den amerikanske ufoorganisation 
APRO, Aerial Phenomena Re¬ 
search Organization. APROs fo¬ 


tokonsulent John T. Hopf mente 
efter undersøgelse af det origi¬ 
nale billede og forstørrelser, at 
"objektet” havde en lysintensitet, 
der tilsyneladende var dobbelt så 
stor som de øvrige skyer på bil¬ 
ledet, hvilket åbenbart forvirrede 
ham. På den anden side mente 
han heller ikke, at "objektet” 
var en eller anden form for solid 
genstand. 

Senere dukkede Ella Fortunes 
billede op mange steder i verdens 
ufotidsskrifter - ofte i en spejl¬ 
vendt udgave. Størst udbredelse 


fik billedet nok, da APRO leve¬ 
rede fotos til den LOOK-Speeicil 
udgave med titlen Flying Saucers , 
der udkom i 1967. Ella Fortunes 
skybillede prydede både for- og 
bagside på det kendte, internatio¬ 
nale magasin. 1 sort/hvid sås bille¬ 
det året efter bl.a. som forsiden på 
T.M. Wrights bog "The Intelligent 
Mans Guide To Flying Saucers”. 

1 dag er ingen i tvivl om, at 
det drejer sig om en eumulus 
lenticularis sky. Men dengang 
kunne en sådan sky stadig se lidt 
"mystisk” ud, og især når man 

Dette foto af en eumulus Ienticularis 
er taget i Brasilien og optrådte med 
organisationen APRO som kilde i 
det omfangsrige universitetsstudium 
Condon-rapporten med det officielle 
navn "Scientific Study of Unidentified 
Flying Objects”, offentliggjort i 1969. 


Altocumulus Ienticularis i “UFO-imitation” nær Malaga. Cand. scient. Niels 
Flansen, DMI: ”Denne Ienticularis er, som billedet viser, ikke dannet i den luft- 
bolge, der ligger lige over bjergkammen, men i en bolge et stykke ude over bugten 
(dog stadig med oprindelse over bjergkammen). ” 

(Foto: Familien Esborg, Sonderborg) 


indsendt til vejrmed@dmi.dk fra 
familien Es borg på juleferie i 2003 
nær Malaga, Spanien. 

Til UFO-N yt fortæller familien 
Esborg fra Sønderborg efterføl¬ 
gende om billederne: 

”Vi var på besøg hos mine svi¬ 
gerforældre, der bor i El Morche 
i vinterhalvåret. Det er en lille 
by ca. 50 km øst for Malaga, 
Spanien. De bor på 2. sal i et 
hus lige ud til strandpromenaden 
med Middelhavet lige uden for 
døren. 

Det var vel sidst på eftermid¬ 
dagen, da vi pludselig fik øje på 
den underlige sky ude over havet. 
Den skiftede farve i løbet af de 
par timer, vi kunne se den (indtil 
det blev mørkt), og formen æn¬ 
drede sig også lidt. Vi var tem¬ 
melig fascinerede af skyen og tog 
naturligvis nogle billeder af den, 
men de er egentlig temmelig ens. 

Vi har vedlagt de billeder, vi har. 

Vi skal derned igen, så vi vil 
naturligvis holde øje med skyerne 
igen. Måske kommer der nogle 
flere flotte billeder!” 

I tv-meteorologen Jesper 
Theilgaards bog ”Det danske 
vejr” (Gyldendal 2006) noterer 
han om skytypen altocumulus 
Ienticularis: 

”Denne type kaldes på dansk 
linseskyer. De optræder på læsi¬ 
den af bjerge, hvor luften ved pas¬ 
sagen er sat i en bølgebevægelse. 

I Danmark har vi ikke rigtigt 
bjerge, så denne skytype ses yderst 
sjældent hos os. Skytypen har 
et ret særpræget udseende og er 
tidligere blevet taget for at være 
UFO’er.” 


Ella L. Fortunes beromte foto Jra den 16. oktober 1957. 


tekstmæssigt huskede at kæde 
billedet sammen med, at det var 
taget i nærheden af Holloman 
Air Force Base. 

SUFOIs publikation ”UFO- 
Orientering” fra 1966 bragte med 
Fredericia Dagblad , 11. november 
1965 som kilde, et foto taget af en 
kvindelig turist i Bohmen. Billed¬ 
teksten henviste dog til, at den fly¬ 
vende tallerken ikke var fra Mars, 
men en sjælden skyformation. Til 
sammenligning bragte redaktø¬ 
rerne af ”UFO-Orientering” to 
andre billeder nedenunder fra Ja¬ 
pan, som man åbenbart dér havde 
hævdet var ”noget”, som redaktø¬ 


rerne udtrykker det. Alle tre bil¬ 
leder viser dog kun, hvad vi i dag 
heller ikke er i tvivl om - nemlig 
altocumulus Ienticularis skyer. 

Ses ofte ved den spanske kyst 


DM I har tidligere beskæftiget 
sig med skytypen altocumulus 
Ienticularis bl.a. i deres nyheds¬ 
artikel den 7. februar 2005 med 
overskriften ”Skibumsernes sky 
(nu med UFO)”. Artiklen med 
den spøjse overskrift var skrevet 
af den daglige leder af DM Is 
informationskontor, cand. scient. 
Niels Hansen og fortalte om 
nogle af de interessante billeder, 
som DMI havde modtaget bl.a. 
fra skisportsfolk, men også nogle 


► 

Forstørrelse af et 
andet af familien 
Esborgs fotos af 
l in se skyen. 



Sjældne i Danmark 


Denne type skyer er ikke så 
almindelige i Danmark, og i 
SUFOFs Fotoarkiv mindes jeg 
kun få gange at være stødt på et 
foto, som er indsendt, fordi det 
viste en lidt speciel skyformation. 
1 et tilfælde modtog vi fra Island 
et foto af en skyformation, hvor 
fotografen havde undret sig over 
udseendet. Også her var der tale 



Det svenske tidsskrift ” UFO-Aktuellt” 
nr. 111997 offentliggjorde et usæd¬ 
vanligt foto taget fra et jly på vej fra 
Tyskland til Grækenland i sommeren 
1996. En Jly passager fik i 10 kilo¬ 
meters hojde oje på en usædvanlig og 
meget markant formation over de sæd¬ 
vanlige skyer. Han tog to billeder af 
fænomenet, men ønsker i ovrigt at være 
anonym. En af hans venner sendte bil¬ 
lederne til UFO-Sverige, der igen bad 
ledende statsmeteorolog Hans Alexan- 
dersson ved SMH i Norrkoping om at 
se nærmere på billederne. Den svenske 
statsmeteorolog var ikke i tvivl: Også 
i dette tilfælde drejer det sig om en cu- 
mulus lentieularis, altså en linse formet 
sky, der kan opstå i bjergrige områder, 
hvor luftstrommen tvinges op over 
bjergkammene. Hans Alexandersson 
pointerer ; at vejrsituationen må være 
stabil og have en vis luj'tj'ugtighed, J'or 
at der kan dannes cumulus lentieularis. 
(Foto: UFO-Sveriges Bild arkiv) 



om en sky af typen cumulus lenti- 
cularis, eller en såkaldt linsesky. 

Det er heller ikke min opfat¬ 
telse, at der i SUFOFs Rapportar¬ 
kiv indeholdende over 15.000 rap¬ 


porter fra de seneste 50 år ligger 
dokumenterede rapporter, der om¬ 
handler denne type af skyafteg¬ 
ninger, der i givet fald skulle have 
manøvreret rundt på himlen. □ 


Flere sky-billeder 
på internettet 

Efterhånden lader de seriøst ufointeresserede sig ikke 
mere narre af den slags billeder. Men denne type af 
skyformationer har altså siden 1950’erne været årsag til 
utallige ”ufobilleder” offentliggjort i ufopublikationer, 
og de florerer stadig masser af steder på internettet i en 
ufosammenhæng. 

• Der er henvisning til flere altocumulus lentieularis 
billeder på DMI’s website på adressen www.dmi.dkl 
dm Hskibumsernes_sky 

Større flotte samlinger af forskelligartede cumulus lenti- 
cularis skyer kan studeres på disse adresser: 

• www.caelestia.be/lenticularis.html 

• www.weatherscapes.com/album. php?cat=clouds&su 
bcat=lenticularis 

• www.cloudappreciationsociety.org/gallery/index.ph 
p?x=browse&category = 14&pagenum=2 

• http://pic 1 .piczo.com/valuca/?g=25544746&cr= 1 

Og skulle læserne have nogle gode billeder af denne 
type skyer eller andre spændende skyformationer lig¬ 
gende, er vi bestemt stadig interesseret i at se dem. Foto¬ 
grafier eller henvisninger kan sendes til SUFOI via mail 
på adressen: info@sufoi.dk 

Truslen fra oven 




Balloner og ufoobservationer har altid været nært forbundet: Her i Dan¬ 
mark har vi i de senere år, og ikke mindst i 2008, haft "glæde" af de så¬ 
kaldte thailandske eller kinesiske papirlanterner - små varmluftballoner 
sendt op af mange feststemte danskere ved snart sagt enhver begivenhed 
og antaget for at være mystiske af endnu flere. Arkiverne hos mange ufo¬ 
foreninger gemmer på hundredvis af rapporter, som skyldes observationer 
af forskellige typer balloner. I ufohistoriens tidligste år spillede balloner 
også en meget aktiv rolle ved ufooplevelser. Det amerikanske flyvevå¬ 
bens forklaring på, hvad der styrtede ned nær Roswell i New Mexico i juli 
1947, var i første omgang en vejrballon, men forklaringen blev i 1995 
ændret til en ballon fra Project Mogul (forløberen for Skyhook-balIonerne), 
som i 1947 var et tophemmeligt projekt, hvor højtflyvende balloner prop¬ 
pet med måleudstyr skulle analysere radioaktivt nedfald i den øverste at¬ 
mosfære og derigennem afsløre, om Sovjetunionen havde afprøvet atom¬ 
våben. Men allerede før afslutningen på Anden Verdenskrig skabte ballo¬ 
ner mystik på himlen. 


AF KIM MØLLER 
HANSEN 


Japansk luftfoto af amerikanske slagskibe i Pearl H arbor under bombeangrebet, der begyndte kl. 7.55 (lokal tid) den 7. 
december 1941. Over 400 japanske Jly deltog i angrebet, som varede i knapt to timer og satte USA’s Stillehavsflåde ud af 
spillet i et stykke tid. (Foto: U. S. Naval Historical Center, # NH 50472) 


Få uger efter japanernes overra¬ 
skende angreb på den amerikan¬ 
ske flådebase Pearl Harbor i Ha- 
waii-øgruppen den 7. december 
1941 var der langs hele den nord¬ 
amerikanske vestkyst udkomman¬ 
deret civile og militære patruljer, 
som skulle spejde ud over Stil¬ 
lehavet og være opmærksomme 
på selv det mindste tegn på en 


mulig japansk invasionsstyrke. 
Invasionen udeblev, men tre år se¬ 
nere opstod en ny trussel opsendt 
fra den anden side af Stillehavet 
af de kejserlige japanske styrker 
- verdens første interkontinentale 
våben: Fugo-ballonen. 

Allerede i november 1943 blev 
der oprettet en helt speciel ame¬ 
rikansk militærenhed i Fort Ben- 


ning i Georgia. Året efter var den 
vokset til bataljon-størrelse og be¬ 
stod nu af specialuddannede sol¬ 
dater, som skulle kastes ned med 
faldskærm og slukke skovbrande. 
En enhed på 2.700 civile og solda¬ 
ter under kodenavnet Operation 
Fire Fly skulle sættes ind mod en 
ny trussel fra vest: Japanske bal¬ 
loner var siden november 1944 i 

stort tal svævet ind over det ame¬ 
rikanske fastland og havde udløst 
bomber. Selv om truslen ikke var 
kendt i offentligheden og derfor 
ikke skabte større bekymring 
i den amerikanske befolkning, 
havde de militære myndigheder 
alligevel hovedpine, for ballonerne 
kunne også medføre biologiske 
våben, og så ville fanden være løs! 

Et nyt projekt fødes 


Ballon-angrebene var blot de se¬ 
neste af en række japanske forsøg 
på at angribe det amerikanske 
fastland under Anden Verdens¬ 
krig. 

1 februar 1942 beskød den 
japanske ubåd 1-17 et oliefelt ud 
for kysten ved Santa Barbara og 
beskadigede et pumpehus. I juni 
samme år beskød ubåd 1-25 en 


kaserne ved Oregon og ødelagde 
en basketballkurv! Og tre måne¬ 
der senere lykkedes det besætnin¬ 
gen på den samme ubåd at samle 
og få et lille vandfly i luften. Flyet 
smed brandbomber, som var år¬ 
sag til et par mindre skovbrande. 
Men det mest seriøse angreb på 
amerikanernes hjemmebane blev 
balloner bevæbnet med brand¬ 
bomber. 

Ideen fødtes af generalmajor 
Sueyoshi Kusaba og blev realise¬ 
ret af major Teiji Takada og hans 
stab. Ballonerne skulle udnytte 
den kraftige og meget hurtige vin¬ 
terluftstrøm, som japanerne havde 
opdaget i luftrummet højt over 
Japan - det som i dag er kendt 
som jetstrømmen. 

Jetstrømmen findes i højder 
over 9,15 kilometer (30.000 fod) 
og kan føre en stor ballon tværs 


over Stillehavet på tre dage - en 
flyvetur på mere end 8.000 ki¬ 
lometer. Ballonerne skulle bære 
bomber ind over USA og smide 
dem for at dræbe mennesker, øde¬ 
lægge bygninger og sætte skove 
i brand. På denne måde ville ja¬ 
panerne straffe amerikanerne for 
oberstløjtnant Doolittles overra¬ 
skende bombetogt mod Tokyo og 
andre japanske byer i 1942. 

Japanerne kaldte det nye våben 
for ”fusen bakudan”, som betyder 
”ballon-bomber” eller ”ild-bal- 
loner”. Projektet fik kodenavnet 
FUGO. 

En teknisk bedrift 


Det var en stor teknisk udfordring 
at udvikle en ballon, som kunne 
klare rejsen over Stillehavet for 
derefter at smide en bombelast. 


Ballon-truslen 

Project Fire Fly : På den nord¬ 
amerikanske vestkyst skulle fly 
nedskyde balloner, og brand- 
mænd (såkaldte Smoke Jum¬ 
bers) skulle springe ud i fald¬ 
skærm og slukke skovbrande. 
Projektet var aktivt i perioden 
april-oktober 1945. The 555th 
Parachute Infantry Battalion 
(PIB) med kælenavnet ’Triple 
Nickle” foretog 1.200 udspring 
og var med til at slukke 36 
brande (historien melder ikke 
noget om, hvorvidt fugo-bal- 
loner var brandårsagen). 555th 
blev overført til almindelig 
tjeneste igen den 9. december 
1947. 


imødegås 

Sunset Project : Når et obser¬ 
vatørkorps (Ground Observer 
Corps) langs kysten spottede 
mistænkelige objekter på 
himlen, blev en jager - of test 
en Lockheed P-38 Lightning 
eller en Northrop P-61 Black 
Widow - sendt op, og under 
ledelse af et radarvarslingssy¬ 
stem kaldet Ground-Control- 
led Intercept (GCI) ledt mod 
objektet for at skyde det ned. 
Det var også projektets opgave 
at forsøge at bjærge balloner, så 
man kunne undersøge, hvordan 
de bedst blev sporet på radar. 
Systemet var delvis etableret i 
april 1945. 


Lightning Project : Dette pro¬ 
jekt skulle forberede Nordame¬ 
rika på bakteriologiske angreb. 
Landsbrugsministeret, sund¬ 
heds- og landbrugskonsulenter, 
dyrlæger, landbrugsskoler, ja, 
selv 4-H klubber, blev opfor¬ 
dret til at være opmærksomme 
på alle mistænkelige sygdomme 
blandt dyr og vegetation. Stra¬ 
tegisk vigtige områder i det 
vestlige Nordamerika blev for¬ 
synet med kemikalier og lign. 
til rensning efter giftangreb. 



Lockheed P-38 Lightning og Northrop P-61 Black Widow. (Fotos: U. S. Air Force) 

En ballon fyldt med brint udvider 
sig og stiger, når den opvarmes 
af solen, og trækker sig sammen 
og falder, når den nedkøles. De 
japanske ingeniører udviklede 
et system styret af en trykmå¬ 
ler. Når ballonen kom under 9 
kilometers flyvehøjde, affyrede 
systemet en lille sprængladning, 
som løsrev sandsække fastgjort til 
en aluminiumsring. Sandsækkene 
blev kastet parvis, så ringen ikke 
kom ud af balance. Når ballonen 
steg til over 11,6 kilometers højde 
(38.000 fod), aktiveredes en ventil, 
som lukkede brint ud af ballonen. 
Der blev også åbnet for brinten, 
hvis ballonens tryk nåede et kri¬ 
tisk punkt. 

Kontrolsystemet førte ballonen 
sikkert gennem tre dages flyvning, 
og på dette tidspunkt var bal¬ 
lonen sandsynligvis over USA, 
og den sidste ballast blev smidt. 


En lille sprængladning udløste 
bomberne, som også var ophængt 
i ringen, og antændte en knapt 
20 meter lang lunte, der nåede 
op til midtvejs på ballonen, hvor 
den efter 84 minutters brændetid 
antændte en lille sprængladning, 
som ødelagde ballonen (se også 
tegningen side 18). 

Fugo-ballonen skulle i alt 
kunne løfte 900 kg, hvilket 
krævede en brintballon med en 
diameter på ca. 10 meter og et 
rumfang på omkring 540 m 3 . 

Selve ballonen blev i begyndelsen 
lavet af gummibelagt silke, men 
et andet materiale viste sig hurtigt 
at være langt billigere: ”Washi”- 
papir lavet af morbærbuske. Pa¬ 
piret var lufttæt og meget stærkt. 
Det fandtes dog kun i mindre 
ark på størrelse med et vejkort, 
så arkene skulle limes sammen. 

Til det brugte man lim udvundet 


af en rodknold, som japanerne 
kaldte "devifs tongue”. Sultne 
børnearbejdere stjal ofte limen og 
spiste den. 

Arbejderne var fortrinsvis 
teenagepiger og -drenge, fordi de 
var fingernemme. Børnene skulle 
have korte negle, gå med handsker 
og måtte ikke bære hårnåle. De 
arbejdede indendørs i store teatre, 
sumohaller og lignende. 

1 september 1944 blev de første 
balloner afprøvet. Det skete, mens 
de japanske øer blev bombet af 
amerikanske fly. Angrebene udret¬ 
tede ikke større skader, og styr¬ 
kede blot japanernes patriotisme 
og forstærkede ønsket om at få 
hævn for Doolittles overraskelses¬ 
angreb på Tokyo. 


På Canadian War Museum i Ottawa er der udstillet en fugo-ballon. Billedet viser aluminiumsringen med en diameter på 1 
meter, hvori der var ophængt 32-36 sandsække som hallast samt den totale armering: 4 strittende brandbomber og i midten 
en 15 kg bombe. De amerikanske myndigheder troede ikke, at fugo-ballonerne kunne være Jlojet hele vejen fra Japan til det 
amerikanske Jåstland. Mange mente, at de måtte være opsendt fra japanske ubåde ved den nordamerikanske kyst eller sågar 
Jra krigsfangelejre i USA eller Jra interneringslejre for amerikanere af japansk herkomst. Til sidst analyserede geologer 
sandsækkenes indhold og kunne på grundlag af sandets sammensætning og indholdet af mikroskopiske havdyr fastslå, hvilke 
strandområder i Japan, sandet stammede Jra. Ballonerne havde virkelig tilbagelagt en rejse på 8.000 km. 

(Foto: Fugo Balloon (AN 19460001-001) © Canadian War Museum (CWM)) 

Denne fugo-ballon blev skudt ned af 
et af flådens Jly ved flådebasen Mof- 
fett Fie Id i Californien den 10. januar 
1945. Ballonen er i dag udstillet på 
National A ir and Space Museum. 
Fugo-ballonerne Jloj meget højt og 
forbavsende hurtigt. Det gjorde det 
sviert for amerikanske Jly at nedskyde 
ballonerne, inden de nåede ind over 
det amerikanske Jas ti and. Hundred¬ 
vis af civile observatorer i Ground 
Observer Corps ( G OC) skulle være 
på udkig efter J'ugo-balloner. Så de 
en ballon, blev et jager Jly sendt af 
sted og sporet ind på ballonen med 
hjælp fra radarer på jorden. EJ- 
fektiviteten af dette beredskab var 
til at overse: Jagerne nedskødJ'ærre 
end 20 balloner. Og da beredskabet 
endelig var oppe på højeste niveau i 
maj 1945, havde japanerne indstillet 
ballonopsendelserne! Det vidste ob¬ 
servatorkorpset ikke, så de J'orventede 
stadig at se J'ugo-balloner, hvilket de 
også gjorde - troede de. 68 gange 
blev jagere sendt på vingerne for at 
mode Jormodede J'ugo-balloner, der 
ved nærmere ej'tersyn vidste sig at 
være Jlådens luftskibe, Venus eller en 
af de vejrballoner, som blev opsendt 
fire gange dagligt J'ra landets storre 
lufthavne. 

(Foto: U. S. Anny photo A 37180C) 


Oberstløjtnant James H. Doolittle (1896-1993) sætter en japansk medalje fast på 
en 500 pund-bombe under en ceremoni på dækket af hangarskibet USS Hornet, 
kort for hans styrke på 16 B-25 bombejly skal lette med kurs mod Japan den 18. 
april 1942. Krigscensuren har fjernet uniformsemblemer m.m. på mandskabet i 
baggrunden. (Foto: Official U. S. Navy Photo gr aph, National Arc hives) 


Luftangrebet den 18. april 1942 på Japan var den hidtil mest risikofyldte ope¬ 
ration under de første måneder af Stillehavskrigen. De 16 B-25 bombejly, hver 
med en Jern mand stor besætning, angreb Tokyo-området, og nogle få ramte 
Nagoya. Skaderne på de udvalgte mål var begrænsede, og ingen af bombejlyene 
nåede de kinesiske flyvepladser, hvor bombejlyene skulle have landet, men kun få 
besætningsmedlemmer mistede livet. Til gengæld fik angrebet stor psykologisk 
betydning i den japanske militære overkommando, hvor det skabte Jlovhed. Der 
gik dog en rum tid,Jor amerikanske bombejly igen vovede at angribe det japanske 
Jastland. Det skete den 24. november 1944, hvor Tokyo blev bombet. 

(Foto: Official U. S. Navy Photograph, National Archives) 


Angrebet indledes 


Den 3. november 1944 blev den 
første af i alt 9.000 fugo-balloner 
opsendt med det nordamerikan¬ 
ske fastland som mål. Japanerne 
havde tre opsendelsessteder på 
østkysten af øen Honshu, øst 
og nordøst for Tokyo. Her var 


der gode jernbaneforbindelser, et 
velegnet terræn og minimal risiko 
for, at mislykkede opsendelser 
kunne gøre skade. 

I de kommende måneder blev 
den amerikanske befolkning op¬ 
mærksom på, at noget mystisk 
foregik. Der blev observeret ballo¬ 
ner og hørt drøn efter eksplosio- 










Historisk set 


UFO-NYT 4/2008 1 7 


ner fra Californien til Alaska. Ved 
Thermopolis i Wyoming så for¬ 
bløffede amerikanere noget, der 
lignede en dalende faldskærm. En 
bombe eksploderede, og vragre¬ 
ster blev fundet omkring krateret. 
Et P-38 Lightning jagerfly skød 
en ballon ned nær Santa Rosa i 
Californien; en anden ballon blev 
observeret over Santa Monica, 
og stumper af washi-papir med 
japanske skrifttegn blev fundet 
på gaderne i Los Angeles. To bal¬ 
loner blev samme dag bjærget i 
Modoc National Forest øst for 
Mount Shasta. Tæt ved Medford 
i Oregon eksploderede en ballon 
i et flammehav. Flåden fandt bal¬ 
loner i havet. Ballonrester blev 
fundet i hhv. Montana, Arizona, 
Sasketchewan og i Yukon. En 
handlekraftig sherif i Montana 
skød en ballon ned med et enkelt 
skud fra sin jagtriffel. Endelig lyk¬ 
kedes det et af hærens fly at flyve 
tæt på en ballon og vippe den 
”omkuld”, så den dalede uskadt 
til jorden, hvor den kunne under¬ 
søges og filmes. 

Censuren slår til - og fra! 


Den 1. januar 1945 bragte tids¬ 
skriftet Newsweek artiklen ”Bal- 
loon Mystery”, som blev fulgt op 
af en avis dagen efter. Newsweek- 
artiklen fremsatte i øvrigt den 
teori, at ballonen kunne have 
haft en spion med. Avisomtalen 
fik myndighedernes afdeling for 
krigscensur (Office of Censor- 
ship) til at kontakte samtlige avi¬ 
ser (over 2.000) og radiostationer 
og forbyde dem at omtale ballo¬ 


nerne og deres angreb. Strategien 
gik ud på, at japanerne ikke skulle 
få nys om bombernes effektivitet 
og rækkevidde. Af hensyn til na¬ 
tionens sikkerhed samarbejdede 
pressen, og japanerne fik kun 
kendskab til en enkelt mission, 
hvor en fugo-ballon nåede Wyo¬ 
ming og faldt ned, uden at bom¬ 
belasten eksploderede. 

På den japanske hjemmefront 
berettede propagandamaskinen 
om kolossale skovbrande, en pa¬ 
nikslagen amerikansk befolkning 
og mere end 10.000 ofre. I virke¬ 
ligheden dræbte fugo-ballonerne 
”kun” seks personer. Den 5. maj 
1945 var den 26-årige præst Ar- 
chie Mitchell og hans kone Elsie 
på søndagsskoleudflugt med fem 
børn i alderen 11-14 år i Frem- 
ont National Forest nær byen Bly 
i Oregon. 13-årige Joan Patzke 
fandt en nedstyrtet ballon mel¬ 
lem træerne, og da hun hev i den, 
eksploderede en bombe. De fem 
børn og præstens kone blev dræbt 
på stedet og blev de eneste 
krigsofre på det nordamerikanske 
fastland under Anden Verdens¬ 
krig. På dette tidspunkt var japa¬ 
nerne holdt op med at opsende 
flere balloner, da de troede, at 
våbnet var en fiasko. 

Bombeulykken i Oregon pres¬ 
sede de amerikanske myndigheder 
til at ophæve pressecensuren den 
22. maj 1945, så befolkningen 
kunne advares mod ballonerne 
og den skjulte bombetrussel i na¬ 
turen. 

Censuren havde været så ef¬ 
fektiv, at truslen fra Japan aldrig 
blev en del af amerikanernes 



Amerikanske luftskibe tilhorende flåden blev forvekslet med fugo-balIoner af ob¬ 
servatorer på jorden og modt af kampklare jagerfly. (Foto: U. S. Navy) 


kollektive krigsminder. De fleste 
primærkilder om ballonangrebene 
forblev klassificerede indtil begyn¬ 
delsen af 1980’erne, fordi viden 
om fugo-ballonteknologien blev 
brugt af det amerikanske militær 
i egne spionageaktiviteter under 
Den Kolde Krig, ikke mindst ifm. 
Skyhook-ballonerne (som også 
gav anledning til mange ufoobser¬ 
vationer). 

Nogle mener, at den største 
virkning af fugo-ballonoperatio- 
nen på længere sigt måske blev, at 
den skabte præcedens for officiel 
hemmeligholdelse og censur ved¬ 
rørende rapporter om fremmede, 
flyvende objekter - i det mindste 
i krigstid. 

De amerikanske myndighe¬ 
ders pressemeddelelse om bal¬ 
loncensurens ophør var en lille 
propagandasejr for Japan. Selv 
om den allersidste fugo-ballon 
var blevet opsendt fra Japan i 
april 1945, meddelte en japansk 
talsmænd på en engelsksproget 
radiostation den 4. juni, at de 
hidtidige ballonopsendelser blot 
havde været eksperimenter. Nu 
ville man igangsætte et angreb 
i stor målestok med balloner 
bemandet med japanere fulde 
af dødsforagt”, og at det kun 
var ”optakten til noget virkelig 
stort”. 1 virkeligheden var bal- 
lonprojektet blevet lammet af 
mangel på bekræftede resultater, 
ligesom amerikanske B-29 bom¬ 
befly havde ødelagt to af de tre 
fabrikker, som producerede brint 
til fugo-ballonerne, så general 
Kusaba var blevet tvunget til at 
indstille operationen. 

Af de 9.000 opsendte balloner, 
mener man, at ca. 1.000 nåede 
frem til Nordamerika, men under 
400 er observeret, set eksplodere 
eller bjærget. Dvs. at der stadig 
ligger mange hundrede ueksplo- 
derede, japanske bomber i den 
amerikanske natur. I 1955 blev 
den seneste fugo-ballon fundet 
i Alaska og fløjet til Wright- 
Patterson Air Force Base i Ohio. 
Bombelasten var stadig livsfarlig 
selv efter 10 års tæring i naturen. 
En bombe (forsager) blev fundet i 
Alaska i 1992. 

Det kunne være gået galt 


1 dokumentarfilmen ”On a Wind 
and a Prayer” fortæller Fugo-bal- 
loneksperten Robert C. Mikesh, 
forfatter til bogen ”Japan’s World 
War II Balloon Attack on North 
America”: ► 

Ballonvolumen, ca. 540 m 3 


4-lag papir på øvre 
halvdel 


Ophængningsgardin 



Ballondiameter 10 m 


Destruktionsbombe 


3-lag papir på nedre 
halvdel 


21- 22 m lunte med 
82-84 min. brændetid 


— 36 sandsække som ballast 
15 kg anti-personelbombe 


Stillehavet 


• Opsamlede balloner 

• Observerede balloner 
0 Bomber droppet 


Japanerne opsend te omkring 9.000 fugo-balloner. Den japanske overkommandos egne beregninger sagde, at ca. 10% for¬ 
mentlig ville kunne overleve den voldsomme jlyvetur tværs over Stillehavet. Amerikanske observationer og beregninger tyder 
da også på, at ca. 1.000 balloner nåede det nordamerikanske fastland. Men kun 312, 342 eller 361 fugo-balloner (tallet er 
forskelligt i kilderne) blev observeret, fundet, set eksplodere eller skudt ned. Mange af papirballonerne var dekoreret med 
den japanske opstigende sol og forskellige skrifttegn. To balloner kom aldrig længere end til Japan, men styrtede ned uden 
at gore skade. Fugo-ballonerne blev aldrig den trussel, hverken psykologisk eller J'ysisk, som japanerne havde forestillet 
sig. De store skovbrande udeblev, ikke mindst fordi den seks måneder lange ballonoperation Jåndt sted i perioden november 
1944-april 1945, dvs. i vintermånederne hvor skovene er mest fugtige. 

(Tegning: Henrik Klinge Pedersen) 

“Ballonbombeangrebet mod 
Nordamerika var en reel trussel. 
Det fandt virkelig sted, og det 
kunne have udviklet sig meget 
alvorligt ... når man tænker på, 
hvor mange bomber, der lå spredt 
over hele USA, skal der ikke 
megen fantasi til at forestille sig, 
hvilken panik det kunne have 
skabt. Tænk også på de brande, 
det kunne have forårsaget. Vores 
fantasi kan let løbe af med os, 
når vi tænker på, hvad der kunne 
være sket.” 

I dokumentarfilmen fortæller 
Michael Unsworth, historiker ved 
Michigan State University: 

”... Det kunne have skabt store 
problemer for infrastrukturen i 
USA og Canada, både militært og 
civilt. Specielt, hvis der var ble¬ 
vet brugt biologiske våben, som 
kunne have skabt dødelige syg¬ 
domme blandt dyr og mennesker. 
Bare det at registrere, undersøge 
og gennemføre karantæner kunne 
i den grad have belastet infrastuk- 
turen.” 

Og den amerikanske frygt var 
ikke grebet ud af luften. Japa¬ 
nerne havde bl.a. en koncentrati¬ 
onslejr kaldet Unit 731 i Ping Fan 
i det japansk besatte Manchuriet 
i det nordøstlige Kina, hvor 3.000 
japanere, heraf mindst 300 læger, 
andet sundhedspersonale og vi¬ 


denskabsfolk fra midt i 1930’erne 
udførte uhyrlige forsøg, bl.a. med 
biologiske- og kemiske våben med 
tusindvis af fanger og dyr som 
forsøgskaniner. Omverdenen fik 
kendskab til rædslerne og den po¬ 
tentielle trussel for omverdenen, 
da det lykkedes nogle fanger at 
flygte fra en lignende dødslejr nær 
Ping Fan. 

Lige ved og næsten... 


Bedst som japanerne næsten 
havde opgivet at skabe panik i 
Nordamerika med fugo-ballo- 
nerne, var de meget tæt på at få 
succes. Den 10. marts 1945 dalede 
en af de sidste fugo-balloner ned 
fra en regnfuld himmel nær Han- 
ford Works ved Columbia River 
i Washington, et produktionssted 
tilknyttet det superhemmelige 
Manhattan Projekt. Ballonen 
endte den 8.000 kilometer lange 
flyvetur i højspændingslednin¬ 
gerne, som førte ind til den re¬ 
aktor, der arbejdede i døgndrift 
for at producere plutonium til 
atombomben, som senere skulle 
ramme Nagasaki. Det gav en 
kortvarig strømafbrydelse. Efter 
tre dage var produktionen igen 
oppe på fulde omdrejninger. 
Angrebet viste amerikanerne, at 
nødstrømforsyningen og de øv¬ 


rige sikkerhedsforanstaltninger 
virkede. 

Der blev i øvrigt set adskillige 
andre fugo-balloner i nærheden 
af Hanford Works - både før og 
efter ”angrebet”. Dette gjorde be¬ 
stemt indtryk på medarbejderne 
i projektet. Den amerikanske 
fysiker J. Robert Oppenheimer, 
som stod i spidsen for Manhattan 
Projektet, husker en hændelse ved 
Los Alamos i New Mexico før 
den allerførste atomprøvespræng¬ 
ning den 16. juli 1945: 

”Det skete før afprøvningen 
af den første atombombe ... Jeg 
kan huske en morgen, da næsten 
alle medarbejdere stod udenfor 
og betragtede et kraftigt lysende 
objekt på himlen. Nogle betrag¬ 
tede det gennem kikkert. Fra den 
nærliggende Kirtland Field Fik vi 
at vide, at ingen af deres jagere 
havde formået at komme tæt på 
objektet. Vores personalechef var 
en besindig mand, og han kom til 
sidst ind på mit kontor og spurgte 
mig, hvornår vi havde tænkt os at 
holde op med at beskyde Venus 
... Verdens allerbedste viden¬ 
skabsfolk var lige så tilbøjelige 
til at lide af krigsnervøsitet som 
alle andre. Nogle af videnskabs¬ 
folkene var overbeviste om, at de 
kunne se en ’gondof under ’bal- 
lonen’.” 




► 

A tomreaktorer 
hos Hanford 
Works ved bred¬ 
den af Columbia 
River. Den histo¬ 
riske B-Reakt or 
ses i billedets 
baggrund. Her 
fremstillede man 
under Anden 
Verdenskrig plu¬ 
tonium, som i 
februar 1945 blev 
fragtet til Man¬ 
hattan Projektets 
Los Alamos Na¬ 
tional Laboratory 
i New Mexico for 
at blive brugt i 
atombomben, der 
i august skulle 
kastes over Naga¬ 
saki. 

(Foto: USGOV) 

Historisk set 


Fugoer og ufoer 


Fugo-ballonerne førte til mange 
nedstyrtninger, som blev under¬ 
søgt af både militære efterret¬ 
ningsfolk og agenter fra FBI. Da 
de første rapporter om "skiver” 
eller ”diskosser” fremkom i 1947, 
blev der trukket paralleller til 
fugo-ballonerne, og mange af de 
samme mennesker, som havde un¬ 
dersøgt nedstyrtede fugo-balloner, 
blev sat til at undersøge observa¬ 
tioner af de ”nye” objekter. 



FBI specialagent W. G. Banister un¬ 
dersøger vragrester af en fuga-ballon, 
som faldt ned i Kalispell i Montana 
den 11. december 1944. J. E. Bolgiano, 
major i hærens flyvevåben, ser nærmere 
på ballonens sikkerhedsventil, mens W. 
Boyce Stanard, kaptajn i hærens ej'ter- 
retningstjeneste, ser på. 

I marts 1990 skabte forfatteren 
John Keel med en artikel i FATE 
Magazine røre i visse ufologiske 
kredse ved at foreslå, at objektet, 
som styrtede ned ved Roswell i 
New Mexico i juli 1947, kunne 
have været en fugo-ballon. Be¬ 
skrivelsen af vragresterne (bl.a. 
små balsatrælignende bjælker 
med mærkelige skrifttegn og et 
brunt pergamentlignende mate¬ 
riale - påtrykt blomster - spredt 
over et stort område) kunne godt 
passe til en eksploderet fugo- 
ballon, ligesom det ikke var umu¬ 
ligt, at en eller flere fugo-balloner 
kunne være faldet ned to år efter 
krigens ophør - selv tæt på New 
Mexico. John Keel skrev bl.a. 
følgende: 

"Næsten et år efter krigens 
afslutning dukkede en ballon op 
ved grænsen mellem Colorado og 
New Mexico. I Durange Chap- 
book juli 1946 stod der, at den 19. 


april 1946 rapporterede to mænd, 
at Navajo-søen var blevet bombet 
af et brunt, flyvende objekt. De 
fortalte, at et sølvfarvet objekt 
faldt ned fra en brun kugle. Lige 
før den nåede vandoverfladen, 
eksploderede den med flammer 
i alle retninger. Kuglen satte far¬ 
ten op og forsvandt. ... To store, 
brune papirballoner, den ene 
med juletræsformede 'istapper’ 
hængende ned, blev fundet af to 
campingturister nær Malheur- 
søen dette forår, stod der i en kort 
notits i The West Oregonian den 
27. september 1947. Resterne af 
en tredje ballon med et mærkeligt 
instrument blev fundet i Klamath 
County i august. Folk fra hæren 
besøgte stedet og fjernede alle 
stumperne. Alle tre balloner så ud 
til at være håndlavede, og ifølge 
øjenvidnerne var der mærkelige 
tegn, som lignede orientalske in¬ 
skriptioner, på dem.” 

Et FBI-dokument fra 1947 
viser, at FBI trak en parallel mel¬ 
lem undersøgelserne af diskosser/ 
skiver/flyvende tallerkener i 1947 
og undersøgelserne af japanske 
fugo-balloner i 1944/45: 

”Det er opfattelsen, at omstæn¬ 
dighederne omkring de flyvende 
tallerkener og flyvende diskosser 
er meget lig den situation, som 
FBI stod over for, da bureauet 
under den forgangne krig behand¬ 
lede klager forårsaget af observa¬ 
tioner af japanske balloner. Som 
det vil være bekendt, iværksatte 
FBI på grundlag af disse klager 
en større undersøgelse og op¬ 
sporede adskillige balloner på 
vegne af hæren, som på sin side 
informerede bureauet om, at der 
var tale om militære våben, og at 
hæren derfor overtog sagen. Det 


gjorde den, og efter forholdsvis 
kort tid udsendte den en pres¬ 
semeddelelse om det fremragende 
arbejde, som hæren havde udført 
med at lokalisere disse japanske 
balloner. Ud fra de tilgængelige 
informationer er der på nuvæ¬ 
rende tidspunkt intet, der tyder 
på, at disse skiver bør behandles 
som andet end militære våben. 

FBI har ingen mulighed for at 
fastslå, hvilke eksperimenter 
hæren og flåden udfører, og om 
sådanne [skiver] kan skyldes disse 
eksperimenter. Vi har heller ingen 
muligheder for at afgøre, hvor 
langt russerne er kommet med 
givne eksperimenter, eller hvor¬ 
vidt sådanne kan være et resultat 
af forsøg udført af den russiske 
hær.” 

I sommeren 1947 var det så¬ 
ledes meget almindeligt at mene, 
at de nye observationer af skiver/ 
diskosser/tallerkener ikke var 
anderledes end undersøgelserne 
af de japanske fugo-balloner et 
par år tidligere. Dette kan også 
forklare, hvorfor myndighederne 
og måske også personalet på 
Roswell Army Air Field foretog 
en psykologisk kobling mellem 
skiver og balloner i sommeren 
1947 og mente, at de to havde en 
forbindelse til hinanden, som det 
bl.a. fremgår af den første presse¬ 
meddelelse fra Roswell-basen. 

Intet tyder på, at FBI eller 
andre myndigheder på daværende 
tidspunkt forbandt det nye fæ¬ 
nomen med fremmede rumskibe. 
Tankebanerne var i højere grad 
sporet ind på militære våben af en 
slags, belært af erfaringerne fra 
fugo-ballonerne. 

□ 

Der er ingen tvivl om, at mange 
observationer fra 1940'erne, gravet 
frem af ufologer, som har ledt efter 
tidlige ufoobservationer, skyldtes 
fugo-balIoner. Til hojre ses to fotos fra 
1940’erne. De er blevet kaldt ufofotos, 
men når man sammenligner dem med 
de to fotos til venstre - som helt sikkert 
er fugo-balloner - er ligheden ganske 
slående. 


Få mere at vide om fugo-bal Ionerne 

Internettet: 


På internettet kan man finde en del materiale om fugo-ballonerne ved at bruge søgeord som 
”balloon bombs” og ”fugo”. Et godt udgangspunkt for søgningen er: 
www.projectl947.com/gfb/fugolinks.htm 

Bøger: 


Robert C. Mikesh: Japans World War II Balloon Attack on North America , Smithsonian 1990, 
96 sider, illustreret 

Koichi Yoshino: Balloon Bombs, Documents of the Fugo, a Jap ane se Weapon 
Bert Webber: Silent Siege III: Japanese Attacks on North America in World War //, Webb Re¬ 
search Group Publishers 1992, 301 sider, illustreret 

Film: 


On a Wind and a Prayer , en dokumentarfilm af Michael White, 2008, dvd, 60 min. 
Se også: www.onawindandaprayer.com 

Observationer 


Project-JHessdalen update 


Vi har gennem årene jævnligt omtalt de mange observationer, som siden 
1980'erne er blevet gjort i Hessdalen i Norge. UFO-Nyt har bedt projektets 
leder, Erling Strand, om at give en kort opdatering - ikke mindst fordi det 
i pressen er blevet hævdet, at "forskere har fundet en løsning på Hess- 
dalsfænomenet", hvilket ikke er rigtigt, ifølge Erling Strand. 


AF ERLING STRAND 


Hessdalen, en lille dal ca. 120 
km syd for Trondheim, er blevet 
kendt for de mange observatio¬ 
ner, som har fundet sted igennem 
mange år. Der er skrevet en hel 
del om dette, og mange artikler 
kan læses på Project Hessdalens 
hjemmeside www.hessdalen.org. 



Kort fortalt, så begyndte den 
store ”ufo-bølge” i slutningen af 
1981 og varede til midten af 1984. 
Project Hessdalen blev oprettet i 
1983 og gennemførte to feltstudier 
i hhv. vinteren 1984 og i 1985. 1 
sidstnævnte deltog også professor 
J. Allen Hynek. Efter 1985 var der 
en pause i observationerne indtil 
1993, hvor indbyggerne fortalte 
os, at der stadig blev gjort obser¬ 
vationer i dalen. Det satte atter 
gang i Project Hessdalen, og der 
blev arrangeret en konference i 
Hessdalen i foråret 1994. 

1 august 1998 etablerede vi en 
automatisk målestation i Hess¬ 
dalen. Den sender nogle data til 
www.hessdalen.org, andre data til 
italienske forskere i Bologna, og 
endelig noget til en server på Prin- 
ceton University i USA. Samar¬ 
bejdet med udenlandske forskere 
har udviklet sig gennem årene. 

Siden 2002 er der blevet af¬ 
holdt Science Camp i Hessdalen. 
Ungdomsskoleelever (15 år) bliver 
taget med til Hessdalen i en uge 
sammen med deres lærere for at 


”udforske” Hessdalsfænomenet. 
Eleverne får teknisk hjælp af 
ingeniørstuderende. Alt foregår 
på feltstationer i Hessdalen. Der 
er så mange elever, at de fordeles 
på tre feltstationer, en på Finnså- 
høgda, en på Rognefjell og en ved 
Øyungen længst inde i Hessdalen. 
Her overnatter de i telte. Om mor¬ 
genen bliver de hentet og kørt til 
Hessdalens forsamlingshus, hvor 
de får mad og kan hvile ud indtil 
næste nats aktiviteter. 

Der er også en hovedstation, 
som hele tiden er i kontakt med 
stationerne i terrænet via walkie 
talkie. Sidste nyt lægges ud på in- 
ternettet på Science Camps hjem¬ 
meside \v\v\\\ sciencecanip.no. Felt¬ 
stationerne har foruden kamera- 
og videoudstyr spektralkamera, 
vejrstation, udstyr til måling af 
lavfrekvente, elektromagnetiske 
signaler samt geigertællere. 

Science Camp er blevet gen¬ 
nemført hvert år siden 2002, und¬ 
tagen i 2005 pga. sygdom. Hver 
gang er 70-100 personer involveret 
samtidig, så der er meget at holde 
styr på. Elever og studerende 
synes, at det er spændende, og 
de lærer meget, både om teknik, 
fysik og naturfag. Eleverne udvi¬ 
ser stor entusiasme, især når der 
finder observationer sted. Vi har 
også haft besøg af udenlandske 
forskere i den uge, hvor Science 


Camp gennemføres, hvilket natur¬ 
ligvis bidrager til at gøre det eks¬ 
tra spændende for eleverne. 

Science Camp har også givet 
resultater. Der er taget spek- 
tralbilleder, som er analyseret. 

Et spektralbillede viser, hvilke 
farver der er i lyset, akkurat som 
en regnbue viser de farver, der 
Findes i sollyset. Ved at analysere 
detaljerne i de farver, som Findes 
i Hessdalsfænomenet, kan man 
blive klogere på, hvilke stoffer der 
findes i lyset. 

To af spektralbillederne viser 
svage emissionslinjer, som passer 
til grundstofferne scandium, he¬ 
lium, oxygen og nitrogen. Analyser 
antyder også mulighed for tilste¬ 
deværelse af jern og silicium. Det 
skal bemærkes, at intensiteten af 
det optiske spektrum på disse to 
billeder er svag, således at linjerne 
er svage. Desuden er lyskilden for¬ 
holdsvis stor i udstrækning, hvil¬ 
ket også påvirker linjerne. 

Det, at mulige grundstoffer 
er fundet, betyder ikke, at fæno¬ 
menets oprindelse er opklaret. 

Det giver blot anledning til nye 
spørgsmål. Fx hvordan kan scan¬ 
dium og måske jern og silicium 
komme op i luften, og lyse? 

Vi er langt fra den løsning, 
som medierne ellers har bebudet. 

□ 

Oversættelse: kmh 



En spektralanalyse af dette lysfænomen, som var synligt i få sekunder i Hessda¬ 
len, antyder et fast objekt, ifolge civilingenior Erling Strand fra Hogskolen i Øst¬ 
fold. Billedet vil indgå i en tv-udsendelse, som er under planlægning. Det originale 
farvefoto med spektrallinier kan ses på wivw. hessdalen. orglsc-norl2007. shtml . 
(Copyright www.sciencecamp.no, Bjorn Gitie Hauge ( bjorn.g.hauge@hiof.no )) 

50 år med ufoer 

- erfaringer fra haMntds Ars rapportartMido 


50 år med ufoer 

SUFOIs store udgivelse om 50 års rapportarbejde 
skrevet af Toke Haunstrup. Rapporten er på 144 
sider og velillustreret. Pris kun kr. 180,- 


ufo nyt 


Hvor »får vi i dog? 

50 Ars jagt på sandheden 
Fra blåojet naivitet til lærende organisation 




UFO-Nyt særnummer 

UFO-Nyt nr. 4, 2007, er et særnummer med en kort 
(24 sider) og populær sammenfatning af bogen ”50 
år med ufoer”. Særnummeret er skrevet af journalist 
Per Borgaard, der om nogen kender SUFOl og ufo¬ 
ernes historie i Danmark. Kr. 79,- 


Årets julegave 


Som globetrotter og tidligere formand for Eventyrernes Klub har 
Klaus Aarsleff i mere end et kvart århundrede foretaget ekspedi¬ 
tioner Jorden rundt for at undersøge mysterier, myter og fortids¬ 
gåder fra de ældste kulturer. 

1 sin nye bog rejser Klaus Aarsleff længere væk end nogensinde 
før og går i clinch med verdensrummets største mysterier. Han 
beretter om de nyeste og ældste nærkontaktoplevelser og mest 
uforklarlige ufoobservationer, han rejser til ufokultens arnesteder 
og fortæller om kvæglemlæstelser, sælsomme rum-objekter og 
budskaber til og fra universets dybder. Og han kigger videnskaben 
i kortene og fremlægger forskernes chokerende og dristige teorier 
om fremmede livsformers udseende og universets sande natur. 

Første oplag af bogen er vedlagt en dvd med sensationelt 
film- og fotomateriale, blandt andet fra Skandinavisk UFO In¬ 
formations arkiver. Dvd’en indeholder også en animeret udgave 
af Orson Welles’ berømte radiospil War of the Worlds. 


Klaus Aarsleff: Mysterier fra runmiet - På rejse i det ukendte , inkl. dvd, kr. 269,- 


Klaus Aarsleff 


MYSTERIER 
FRA RUMMET 


På rejse i det ukendte 



■»§- 


Bestillingskupon 

Bestil ved at udfylde denne kupon £eller en kopi af den). Sæt kryds ved de ønskede produkter og send kupo¬ 
nen til SUFOl, Postboks 95, 6200 Åbenrå. Ved bestillinger på kr. 250,- og derover fremsendes faktura. Porto/ 
ekspeditionsgebyr er kr. 35,- (gælder ikke UFO-Nyt abonnement og UFO-Nyt særnummer). 

Navn:_ 


Adresse: 


Mit svar til læserkonkurrencen side 3 er: 


□ Toke Haunstrup: 50 år med ufoer .kr. 180,- 

□ UFO-Nyt særnummer (nr. 4/2007).kr. 79,- 

□ Mysterier fra rummet (inkl. dvd).kr. 269,- 

□ Universet - dodt eller levende? .kr. 249,- 

□ Bad Astronomy (engelsk).kr. 159,- 

□ UFOs - A Century of Sightings (engelsk) kr. 329,- 


□ UFO-Nyt årgang 2009 

(introtilbud til nye abonnenter).kr. 247,- 

□ UFO-Nyt 5 års abonnement 

(2009-2013).kr. 1.535,- 

□ Når du ser et stjerneskud (guide).gratis 

SUFOI 
Postboks 95 
6200 Aabenraa 


Returneres ved varig adresseændring 


f>POST) 

PP 


DANMARK 


Stefan Roslund 
Nybykroken 17 bv 
S-163 70 Spånga 












